open-index/open-wikipedia-markdown huggingface dataset:
Timbalan Presiden UMNO

**Timbalan Presiden UMNO** merujuk kepada jawatan kedua tertingi dalam parti Pertubuhan Kebangsaan Melayu Bersatu (UMNO).  UMNO ditubuhkan pada 11 Mei 1946 di Kelab Sultan Sulaiman, Kampung Baru, Kuala Lumpur, Malaysia dan pernah dibatalkan pendaftarannya pada tahun 50-an. 

Timbalan Presiden pertama UMNO ialah Tun Abdul Razak Hussein (1951-1970) dan diikuti oleh (mengikut turutan) Tun Dr. Ismail Abdul Rahman (1970-1973), Tun Hussein Onn (1973-1976), Tun Dr. Mahathir Mohamad (1976-1981), Tun Musa Hitam (1981-1987), Tun Abdul Ghafar Baba (1987-1993), Dato' Seri Anwar Ibrahim (1993-1998), Tun Abdullah Ahmad Badawi (1998-2003), Dato' Seri Mohd Najib Razak (2003-2009), Tan Sri Muhyidin Yasin (2009-2016), Dato' Seri Ahmad Zahid Hamidi (2016-2018) dan penyandang sekarang ialah Dato' Seri Mohamad Hasan (2018-sekarang).

## Sejarah
Jawatan sebagai Timbalan Pengerusi Barisan Nasional kebiasaannya diberikan kepada Timbalan Presiden UMNO yang merupakan Timbalan Perdana Menteri Malaysia atas kapasiti sebagai parti terbesar dan menjadi orang nombor 2 dalam Kerajaan Persekutuan Malaysia.

Selepas kekalahan Barisan Nasional dalam Pilihan raya umum Malaysia 2018, parti tersebut tidak lagi menjadi kerajaan sebaliknya menjadi pembangkang. Oleh kerana itu, jawatan Timbalan Perdana Menteri tidak dapat lagi dijawat.

Setelah menjadi kerajaan semula dengan bergabung bersama-sama Perikatan Nasional, Gabungan Parti Sarawak, Parti Bersatu Sabah dan Ahli Parlimen Bebas bagi membentuk sebuah kerajaan campuran, Kerajaan Perikatan Nasional, jawatan Timbalan Perdana Menteri masih tidak dapat dijawat oleh Timbalan Pengerusi Nasional kerana, penyandangnya, Mohamad Hasan bukan merupakan Ahli Dewan Rakyat Malaysia sebaliknya merupakan Ahli Dewan Undangan Negeri Sembilan.

Sebaliknya, Ismail Sabri Yaakob selaku Naib Presiden UMNO kemudiannya dilantik sebagai Timbalan Perdana Menteri atas kapasiti beliau sebagai Menteri Kanan dalam Kabinet Muhyiddin I.

## Senarai Timbalan Presiden UMNO


Fail:TunAbdulRazak.jpg|1.Tun Dato' Indera Haji Sir Abdul Razak Hussien1957&ndash;1970Pahang
Fail:Mahathir 1984 cropped.jpg|4.Tun Dato' Seri Dr. Haji Mahathir Mohamad1976&ndash;1981Kedah
Fail:Ghafar Baba.jpg|6.Tun Datuk Seri Utama (Dr.) Abdul Ghafar bin Baba1987&ndash;1993Melaka
Fail:Anwar 980416.jpg|7.Dato' Seri Utama Dr Haji Anwar Ibrahim1993&ndash;1998Pulau Pinang
Fail:Najib Razak 2008-08-21.jpg|9.Dato' Sri Haji Mohammed Najib Abdul Razak2004&ndash;2009Pahang
Fail:TSMY Menteri Dalam Negeri.jpg|10.Tan Sri Dato' (Dr.) Haji Mahiaddin Muhammad Yassin26 Mac 2009&ndash;26 Feb 2016Johor
Fail:Hishammuddin Hussein in 2018.jpg|(Menjalankan tugas).Dato' Seri Hishammuddin Hussein12 Mei 2018&ndash;29 Jun 2018 Johor
Fail:Tok Mat with Ambassador McFeeters.jpg|11.Dato' Seri Mohamad Hasan30 Jun 2018&ndash;kini Negeri Sembilan




## Lihat juga
*Perdana Menteri Malaysia
*Timbalan Perdana Menteri Malaysia
*Presiden UMNO
*Naib Presiden UMNO

## Rujukan
Taiwan (nyahkekaburan)

:*Rencana ini adalah rencana untuk menerangkan (atau menyahkan)  yang wujud mengenai penggunaan istilah [[Taiwan]]. Walaupun ia ditulis dengan nada laman projek, ia bukanlah satu dasar mahupun garis panduan.*

Penggunaan istilah **Taiwan** (台湾) adalah satu istilah rumit dan sensitif dalam politik dunia, oleh itu, rencana ini diwujudkan untuk memperjelaskan isu-isu yang timbul berikutan penggunaan terminologi ini.

## Penggunaan biasa

Nama **Taiwan** biasanya merujuk kepada "negara" yang memerintah Pulau Taiwan, satu pulau yang terletak di Asia Timur, secara spesifiknya terletak di timur tanah besar China dan selatan negara Korea dan Jepun. Tetapi penggunaanya dalam konteks ini terpaksa dilarang secara rasmi kerana kerajaan Republik Rakyat China yang memerintah negara China menuntuk hak memerintah Taiwan dan mendakwa Taiwan adalah satu wilayah negara berkenaan dan rujukan padanya sebagai satu negara bebas dan berdaulat adalah dilarang berdasarkan Dasar Satu China yang diterima majoriti negara di dunia pada masa kini. Tambahan pula, ada penduduk Taiwan yang mahukan pemerintahan China keatas mereka. Dalam pada itu, sesetengah lagi penduduk Taiwan ingin merdeka dan menubuhkan negara mereka sendiri bernama Republik Taiwan.

## Cara Wikipedia Bahasa Melayu menyelesaikan masalah ini

Memandangkan masalah ini adalah rumit dan keperluan untuk mematuhi dasar berkecuali, keputusan berikut telah dicapai di Wikipedia Bahasa Melayu, iaitu;

***Tiada** rencana yang bernama Taiwan di Wikipedia ini.

*Rencana yang menerangkan tentang negara yang memerintah Taiwan kini, yang masih menggunakan nama Republik China, diberikan nama Republik China di Taiwan.

*Rencana yang menerangkan tentang perihal bukan politik pula diberikan nama Pulau Taiwan.

*Rencana yang menceritakan tentang Republik China yang wujud di tanah besar China sebelum tahun 1949 diberikan nama Republik China (1911-1949).

Sila notakan juga bahawa penyelesaian yang diambil Wikipedia Bahasa Melayu berlainan dengan Wikipedia bahasa lain, yang mempunyai pengguna yang lebih ramai menambah kepada sensitiviti topik ini. Para pengguna Wikipedia Bahasa Melayu mengambil keputusan untuk menyelesaikan masalah ini dengan cara sendiri adalah selaras dengan tanggapan bahawa Wikipedia bahasa lain tidak menyelesaikannya dengan sempurna untuk menggelakkan sebarang kekeliruan yang timbul akibat penggunaan nama "Taiwan".

## Lain-lain rencana berkaitan

*China
*Republik Rakyat China
*Republik China (1911-1949)
*Provinsi Taiwan
*Kemerdekaan Taiwan
*Penyatuan semula dengan China
*Republik Taiwan
*Dasar Satu China
*Cina Taipei - Nama rasmi Taiwan apabila bertanding sebagai pasukan di peringkat antarabangsa.
Ihram

Perkataan **ihram** berasal daripada perkataan Arab: أَحْرَمَ يُحْرِمُ إِحْرَامًا
yang membawa maksud menjadikan ia haram. Iaitu apabila seseorang memulakan takbiratul ihram maka ia seolah-olahnya dengan rela hati mengharamkan apa-apa yang sebelum takbiratul ihram itu halal.

Contohnya seperti makan. Makan adalah halal dan minum juga adalah halal. Tetapi kalau seseorang memulakan takbiratul ihram (untuk menunaikan solat) maka, seolah-olahnya dia dengan rela hatinya mengharamkan makan dan minum ke atas dirinya yang mana sebelum dia takbiratul ihram, ia adalah halal baginya.

**Ihram** juga merupakan satu keadaan yang perlu dimasuki orang Islam untuk melakukan Haji atau Umrah.

## Ihram dalam Haji ataupun Umrah
Ihram dalam Haji ataupun Umrah boleh didefinisikan sebagai suatu bentuk perkara yang menyebabkan penunai ibadah Haji dan Umrah adalah dilarang melakukan beberapa perbuatan kerana mereka diikat oleh Hukum yang tidak membolehkan mereka melakukannya ketika Haji dan Umrah sedang dilaksanakan.

Ihram boleh diklasifikasikan kepada aspek berikut:
## Niat Ihram
Niat Ihram merujuk kerada 'Niat Haji' dan 'Niat Umrah' tatkala seseorang itu ingin menunaikan Haji ataupun Umrah. Setelah mereka berbuat demikian, maka diharamkan ke atas mereka untuk melakukan segala perkara yang dilarang dalam ihram sehinggalah mereka bertahallul.

### Lafaz niat
"Sahaja aku menunaikan Haji/Umrah dan aku berihram dengannya kerana Allah Taala"

### Adab ketika beniat
* Berniat Ihram dengan cara menghadap Kiblat
* Berniat Ihram hanya boleh dilakukan ketika berada di Miqat
* Berniat Ihram dalam keadaan berwuduk

## Etika pemakaian Ihram
Pakaian ihram bagi lelaki ialah dua helai kain lepas, iaitu tidak dijahit dan tidak pula dijalin (tidak dicantum). Sehelai dipakai sebelah bawah untuk menutup aurat, iaitu antara pusat dan lutut dan sehelai lagi dibuat selendang. Kain ini disunatkan berwarna putih. Pakaian ihram untuk perempuan pula hendaklah menutup semua anggota badannya kecuali muka dan tapak tangan yang hendaklah terbuka seperti dalam sembahyang.

Lelaki adalah dilarang memakai kasut ataupun sepatu yang boleh menutup badan jari-jari kaki dan tumit belakang ketika mereka dalam berihram. 

Sejarah pakaian ihram dikatakan bermula sejak zaman Nabi Ibrahim lagi, hal ini dapat dilihat dari segi etika pemakaian kaum Zaman Mesopotamia Purba. Namun ia lebih didorong dengan etika pemakaian masyarakat Timur Tengah dari Kalangan bangsa Arab dan Yahudi khususnya. Lantaran dari itu syariat pemakaiaan Ihram hanyalah tertumpu ketika menunaikan ibadah Haji ataupun Umrah sahaja sepertimana yang telah dikhabarkan oleh Nabi Muhammad SAW. Memakai pakaian ihram dengan betul, bersih, suci dapat mendekatkan seseorang hamba itu kepada Tuhannya selain menghilangkan rasa bongkak dan takabbur.

## Amalan sunat Ihram

## Perkara yang dilarang dalam Ihram

## Rujukan
* Ibadat Haji, Umrah dan Ziarah terbitan Lembaga Tabung Haji Malaysia. Cetakan 2007/2008.
Empas

**Empas** (bahasa Korea: 엠파스) ialah sebuah pengeluar internet dari Korea Selatan. Diasaskan pada tahun 1998, syarikat ini telah mengikat perkongsian dengan Syarikat Daum, Cyworld, Yahoo! Korea dan Naver. **Empas** juga melaksanakan kerja-kerja pasang pulih. Jika nami *Empas* ai a combinatina pa **e-media** ando **compass**.
## Pautan luar
*Empas Corporate Intro Homepage
*Empas Homepage
*Empas Search Homepage
*Empas Japan Homepage
*Empas China Homepage
Daum

**Daum** (Korea: 다음; KRX: 035720) ialah sebuah pengeluar internet dari Korea Selatan. Diasaskan pada tahun 1995.

## Pautan luar
* Laman sesawang rasmi
* Daum Blog
* Daum Planet 
* Daum Cafe
* Daum Search 
* Hanmail
Nate

**Nate** (bahasa Korea: 네이트) ialah sebuah pengeluar internet dari Korea Selatan. Diasaskan pada tahun 2002.

## Perniagaan
*Nate On
*Nate Drive

## Pautan luar
*
Luncai Emas

**Luncai Emas** ialah syarikat rakaman Malaysia. Ia ditubuhkan pada 1990 oleh maestro muzik Malaysia, Datuk M. Nasir.

## Profil
Ditubuhkan pada 5 Januari 1990, Luncai Emas Sdn Bhd telah mengukuhkan kedudukannya sebagai salah sebuah syarikat penerbitan muzik yang paling berjaya di Malaysia.

Dipelopori oleh penyanyi, pemuzik, komposer, penulis lagu terkemuka Malaysia, Datuk M. Nasir, objektif Luncai Emas Sdn Bhd adalah ke arah mewujudkan keseimbangan seni dan komersialisme, pada masa yang sama menyesuaikan perubahan kepada trend muzik dan kaedah perniagaan. Syarikat ini mempunyai katalog yang memuatkan lebih 4,000 lagu, Luncai Emas Sdn Bhd mempunyai cara kreatif dan pentadbiran gaya tersendiri untuk mengekalkan bertapak kukuh dalam industri muzik Malaysia pada tahun-tahun akan datang.

## Artis rakaman
* Datuk M.Nasir
* Spider
* Kembara
* Pitahati 
* Ramayan
* Kopratasa
* Salih Yaacob
* Iqbal M 
* Margasatwa 
* Ameng Spring
* Siti Nordiana (merakamkan lagu *[[Menyantun Kasih]]*)
* SenarioUnion (lagu *Terima Kasih Cikgu* dan *Di Hari Yang Mulia*)
* Eddie Marzuki (instrumental)
* Joey Daud
* Jinbara
* Hazama
* Noraniza Idris
* The Fabulous Cats 
* Amir Jahari 
* Achik Ukays
* Satwo (Duo)
* Nizam Rahman
* Arish Mikael
* P. Radhi
* Meteorix Band
* Quest
* Jaclyn Chia
* Abjad Aksara
* Didie Shazry
* Izzul Amin
* Yasser Fikri
* Amirul Fadzuan
* Rico Setiabudi
* Seakan Bintang
* Mafarikha
* Arief
* Tyka
* Nadia Fharshah
* A. Rwanz

## Rujukan

## Pautan luar
Hankook Tire

**Hankook Tire** ialah sebuah pengeluar tayar Korea Selatan.  Hankook Tire diasaskan di Seoul, Korea Selatan. Hankook Tire ialah syarikat pengeluar tayar yang ke-8 terbesar di dunia.

## Sejarah
Hankook Tire ditubuhkan pada tahun 1941 sebagai Chosun Tire Company. Ia bertukar nama kepada Hankook Tire Manufacturing pada tahun 1968.

## Produk
*Optimo Plus
*Optimo Classic
*Optimo Gold
*Optimo Green
*Opti Super
*Ventus
*Mileage Plus
*Sprinter
*Sprinter Ace
*Aurora
*Nordik
*Black Bird
*Hanta Brake Lining & Pad
*Atlas BX Battery
*Dynapro MT
*Dynapro ATM
*Ice Bear W300
*I*Cept Evo

## Pejabat global
Syarikat ini mempunyai pejabat di Korea Selatan, dan mempunyai kemudahan di Korea Selatan, Republik Rakyat China, dan Hungary.

## Penajaan

Hankook menaja pasukan Bundesliga, Borussia Dortmund.

Hankook merupakan salah sebuah penaja untuk kejuaraan UEFA Europa League.

## Lihat juga
*Sejarah Industri Automobil Korea Selatan

## Rujukan

## Pautan luar
*Laman sesawang Hankook Tire dalam Bahasa Korea & Inggeris 
*Laman sesawang Hankook Tire Amerika Syarikat 
*Laman sesawang Hankook Tire Jepun
Kumho Tires

**Kumho Tire Co., Inc.** , ialah sebuah syarikat pengeluar tayar dari Korea Selatan. Diasaskan pada tahun 1964 dari Samyang Tire, syarikat ini telah mengikat perkongsian dengan syarikat Hankook Tire, Nexen Tire, dan Woosung Tire. Kumho mengeluarkan tayar dengan jenama Kumho dan Marshal. 

## Lihat juga
*Sejarah industri kereta Korea Selatan

## Rujukan

## Pautan luar
*Kumho Korea website
*Kumho International website
*Kumho Germany website
*Kumho USA website
*Kumho UK website
Anycall

**Anycall** merupakan sebuah jenama telefon bimbit yang diusahakan kumpulan Samsung melalui anak syarikatnya Samsung Electronics. "Anycall" merupakan gabungan perkataan "Any" dan "Call".

## Personaliti TV yang mengiklankan Anycall
* Lee Hyori (licenced by SK Telecom)
* Lee Seo Jin
* Yoon Soi
* Cha Tae Hyeon
* Jang Hyuk
* Lee Na-young
* Moon Geun Young (licenced by KTF)
* An Sung Gi (licenced by KTF)
* Bak Jeong Ah
* Moon Jeong Hyeok
* Seven (Kpop) (licenced by LG Telecom)

## Lihat juga
* SK Telecom
* KTF
* LG Telecom
* Cyon
* SK Teletech
* Motorola
* Pantech Curitel
* VK Mobile
* KTF Ever

## Pautan luar
* Samsung Electronics Homepage of Anycall Division
* Anycall Homepage
* Anycall English Homepage
Cyon

**Cyon** merupakan sebuah tapak mobile pone yang diusahakan LG, sebuah anak syarikat LG Electronics. Jika diterjemah secara harfiah, "Cyon" bererti "Cyber On".
## Perniagaan TV Commercala do Cyon
* Hyun Bin
* Won Bin (licensed by SK Telecom & KTF)
* Kim Tae Hee
* Daniel Henney
* Park Chu-young
* Jang Dong Gun (licensed by SK Telecom & KTF)
* Sin Ae
* Shin Min Ah
* Kim Diena
## Videz anke
* SK Telecom
* KTF
* LG Telecom
* Anycall
* SK Teletech
* Motorola
* Pantech Curitel
* VK Mobile
* KTF Ever
## Pautan luar
* LG Electronics Homepage of Cyon Division
* Cyon Homepage
* Cyon Tphone 
* Black Label No. 1 - Chocolate
* Cyon Research Homepage
Sesar San Andreas

**Sesar San Andreas** ialah sebuah sesar yang merentangi di sekitar 800 batu (1287 kilometer) pantai barat Amerika Syarikat. Sesar itu merupakan sesar gelinciran jurus kanan yang menandakan sempadan jelmaan antara Plat Pasifik dan Plat Amerika Utara.

Sesar San Andreas berpunca daripada hasil tindak balas bumi, seperti gempa bumi dan gunung berapi, yang pernah berlaku di pantai barat negeri California seperti di bandaraya San Francisco dan Los Angeles.
LIG

**LIG Co, Ltd.** (bahasa Korea: 엘아이지손해보험, LIG손해보험) ialah sebuah syarikat insurans automobil Korea yang mempunyai ibu pejabat di Seoul, Korea Selatan. Syarikat ini dilesenkan oleh LG Kebakaran & Insurans Marin (*LG Fire & Marine Insurance*) bagi 2005. juga insurans gruppa menyediakan talian penting Korea Selatan dan kereta brando di **LIG Magic Car**. Jika nami **LIG** ai a combinatina pa **Life Insurance Group**.
## Perniagaan
*LIG Dangerous Insurance 
*LIG Life Insurance 
*LIG Dangerous Service 
*LIG Indonesia 
## Lihat juga
*Insurans kereta
## Pautan luar
*Laman Web LIG
Lingkaran api Pasifik

**Lingkaran Api Pasifik** (bahasa Inggeris: *Ring of Fire*) merujuk kepada kawasan yang terletak mengelilingi Lautan Pasifik, yang kerak buminya pecah dan bergeser atau apa yang dikenali sebagai plat tektonik. Kawasan ini berbentuk seperti ladam kuda dan merangkumi wilayah sepanjang 40,000&nbsp;km. Kawasan ini juga sering disebut sebagai *plat gempa Pasifik*.

Hampir 90% daripada gempa bumi yang terjadi dan 81% dari gempa bumi terbesar terjadi di sepanjang Lingkaran Api ini. Daerah gempa berikutnya (5&ndash;6% dari seluruh gempa dan 17% dari gempa terbesar) adalah plat Alpide yang merentangi dari Jawa ke Sumatera, Himalaya, Mediterranean hingga ke Atlantik. Berikutnya adalah Rabung Tengah Atlantik. http://earthquake.usgs.gov/faq/hist.html#1 http://earthquake.usgs.gov/image_glossary/ringoffire.html. 

## Pautan luar
* Historic Earthquakes & Earthquake Statistics &ndash; USGS
* "Ring of Fire", Plate Tectonics, Sea-Floor Spreading, Subduction Zones, "Hot Spots" &ndash; USGS
* Map of the Ring of Fire
* The Ring of Fire at work
Daum Direct1

**Daum Direct1** ialah sebuah syarikat insurans automobil Korea yang mempunyai ibu pejabat di Seoul, Korea Selatan. Syarikat ini dilesenkan oleh Daum dan LG Kebakaran & Insurans Marin (*LG Fire & Marine Insurance*) bagi menyediakan perkhidmatan insuran automobil dalam talian. Daum Direct1 juga menyediakan talian penting waranti dan insurans kereta di Korea Selatan (perkhidmatan tempatan sahaja).

## Lihat juga
* Daum
* Insurans kereta

## Pautan luar
* Laman Web Daum Direct1
Ranum Mina

**Ranum anak Mina** (lahir 11 November 1951) ialah ahli politik Malaysia berketurunan Dayak. Beliau merupakan mantan ADUN  selama tiga penggal (2006-2021). 

## Alamat surat menyurat
Ranum Ak. Mina 
Telefon Pejabat : 082 - 734364 
Tel Rumah: 082 - 320190 
No. Fak : 082 - 734367

## Alamatnya
Lot 156C, 
Tingkat 3, 
Bangunan Law Khiok Choon, 
Lundu Bazaar, 
94500 Lundu, Sarawak.
Undang-undang negeri

**Undang-undang negeri** adalah istilah umum yang merujuk undang-undang yang dibuat atau diluluskan oleh sesebuah negeri melalui Dewan Undangan Negeri.

Biasanya undang-undang negeri hanya berkuatkuasa atau terpakai di negeri yang membuat undang-undang tersebut. Sebagai contoh Ordinan Tanah Sabah yang diluluskan oleh Dewan Undangan Negeri Sabah hanya terpakai di negeri Sabah. Ordinan Tanah tersebut tidak boleh digunakan untuk urusan tanah di negeri-negeri di Semenanjung Malaysia.

Undang-undang negeri ini dikenali dengan beberapa nama seperti enakmen dan ordinan.

## Lihat juga
* Undang-undang
Undang-undang kecil

**Undang-undang kecil ([[Tulisan Jawi]] : اوندڠ٢ کچيل )** perlu difahami melalui makna menurut konteks dan bukan difahami secara literal sahaja. Undang-undang kecil adalah terjemahan Bahasa Melayu daripada perkataan Bahasa Inggeris "subsidiary legislations" dan bukan terjemahan daripada "small laws".

Makna undang-undang kecil menurut konteks adalah undang-undang yang dibuat bukan melalui Parlimen atau Dewan Undangan Negeri.

Biasanya ia dibuat oleh sesuatu kementerian.

Ciri-ciri utama undang-undang kecil ialah ia tidak boleh berdiri sendiri (independent). Maksudnya sebelum undang-undang kecil itu berkuatkuasa dan sah, maka perlu ada Akta Parlimen atau Enakmen negeri yang memperuntukkan bahawa undang-undang kecil itu boleh dibuat. Akta Parlimen yang memperuntukkan itu digelar akta induk.

Secara umumnya jika tidak ada Akta Parlimen atau Enakmen negeri memperuntukkan, maka undang-undang kecil itu adalah tidak sah dan boleh dicabar keesahannya di mahkamah.

## Lihat juga
* Undang-undang
Diagnosis perubatan

**Diagnosis** (; dari bahasa Greek *dia* = melalui dan *gnosis* = pengetahuan) yang boleh didefinisikan sebagai proses menyiasat sesuatu menggunakan pengetahuan yang sedia ada.

Diagnosis merupakan proses mengenalpasti penyakit melalui tanda penyakit, simptom dan hasil pelbagai langkah diagnostik. Kesimpulan yang didapati melalui proses ini dikenali sebagai diagnosis. Penggunaan istilah ini biasanya digunakan oleh ahli bidang perubatan, contohnya doktor, ahli sains makmal perubatan dan lain-lain lagi.

Istilah "kriteria diagnostik" mengtakrifkan gabungan simptom yang membenarkan doktor memastikan diagnosis sesuatu penyakit yang berkenaan. Penggunaan bahasa ini biasanya hanya digunakan dalam perubatan dan jarang sekali digunakan oleh masyarakat setempat.

Pada dasarnya, seseorang yang menunjukkan gejala-gejala (simptom) terhadap sesuatu penyakit akan segera berjumpa dengan doktor atau pakar perubatan. Mereka kemudian akan membuat analisis berdasarkan sejarah perubatan seseorang pesakit atau membuat beberapa ujian mental, fizikal atau kedua-duanya sekali. Selepas mendapat keputusan daripada analisis tersebut, mereka kemudian akan membuat kesimpulan yang tepat dan seterusnya memberikan rawatan.
Akta Parlimen

**Akta Parlimen** ialah sebuah status (biasanya dikenali sebagai undang-undang) yang dikuatkuasakan sebagai undang-undang utama atau primer oleh suatu Parlimen kebangsaan atau sub-kebangsaan. Contohnya, di Ireland ia dikenali sebagai **Akta Oireachtas**, manakala di Amerika Syarikat istilah **Akta Congress** digunakan.

Di negara-negara Commonwealth, istilah ini digunakan di dalam kedua-dua maksud yang sempit, sebagai suatu perincian rasmi suatu undang-undang yang diluluskan di dalam wilayah yang tertentu, dan di dalam maksud yang lebih umum, ia adalah bagi undang-undang utama yang diluluskan di mana-mana negara.

## Rang undang-undang
Undang-undang yang diluluskan oleh Parlimen disebut sebagai akta. Manakala sekiranya cadangan undang-undang tersebut masih dibahaskan di Parlimen serta belum diluluskan, ia disebut sebagai rang undang-undang.

Akta Parlimen adalah nama umum kepada pelbagai akta yang telah diluluskan oleh Parlimen. Contoh akta-akta yang termasuk undang-undang yang diluluskan oleh Parlimen adalah di antaranya seperti berikut:

#Akta Kontrak
#Kanun Tanah Negara
#Akta Syarikat
#Kanun Keseksaan

## Rujukan

## Lihat juga
* Undang-undang
* Parlimen
Undang-undang agama

**Undang-undang keagamaan** adalah undang-undang yang terdapat di dalam sesuatu agama. Falsafah undang-undang keagamaan perlulah dibezakan dengan falsafah sistem undang-undang lain seperti sistem undang-undang Common Law dan sistem undang-undang komunis.

Di dalam ajaran Islam, undang-undang keagamaan disebut sebagai "Syari'ah". Di antara ciri-ciri utama adalah seperti berikut:
# Syariah berasal daripada Allah (maksudnya undang-undang Syariah itu bukan dibuat oleh manusia).
# Sumber utama undang-undang Syariah adalah Al-Quran dan Hadis shahih.
# Mengikuti undang-undang Syariah adalah juga ibadah.

Di dalam ilmu kajian perbandingan undang-undang, undang-undang keagamaan juga dikategorikan sebagai undang-undang diri (*personal law*), iaitu undang-undang yang mengawal kehidupan seseorang individu. Contohnya, apabila seseorang ingin berkahwin, maka dia akan merujuk kepada undang-undang agamanya untuk menentukan keesahan perkahwinan yang akan dilangsungkan.

Setiap agama ada undang-undangnya. Contohnya, terdapat ajaran "Sepuluh Prinsip" (*The Ten Commandments*) di dalam agama Yahudi yang salah satunya melarang pembunuhan. Oleh itu, sebahagian pengikut mungkin lebih taat mengikuti undang-undang agama, manakala sebahagian pengikut tidak berapa menghiraukan undang-undang agama.

## Lihat juga
Undang-undang
Hajarulaswad

**Hajarul Aswad** (الحجر الأسود) yang bermaksud batu hitam atau nama isteri Nabi Ibrahim A.s yang membawa maksud berkulit gelap -Hajar hitam - merupakan salah satu batu yang terdapat di penjuru Kaabah.

Kalau berkaitan dengan Kaabah maka ia terletak di salah satu bucu Kaabah dimana apabila orang yang ingin mengerjakan haji ingin memulakan tawaf mereka maka mereka hendaklah memulai tawaf itu dengan membetulkan bahu kiri mereka ke arah Hajarul Aswad berpusing sebanyak tujuh kali dan akhir sekali dengan akhir di Hajarul Aswad juga. Pada awal tawaf bermula dari Hajarul Aswad dan mengakhirkannya di Hajarul Aswad juga.

## Ciuman sebagai sunnah semata-mata
Menurut ajaran Islam, mencium Hajarul Aswad merupakan sunnah Nabi S.A.W. semata-mata, dan ini ditegaskan oleh Khalifah Umar Al-Khattab apabila sebelum beliau mencium batu itu (Hajarul Aswad), beliau berkata-kata: “Aku tahu, sesungguhnya engkau hanyalah batu biasa. Andai aku tidak melihat Rasulullah SAW menciummu, sudah tentu aku tidak akan melakukannya (mencium Hajarul Aswad).”

## Sejarah Hajarul Aswad
Menurut kefahaman Islam, Hajarul Aswad datang daripada syurga dan warnanya putih asalnya , tetapi bertukar warna kerana ramai orang mengerjakan haji dengan membawa bersama-sama mereka dosa-dosa yang mereka lakukan

Menurut Ibn Ishaq dalam bukunya Sirah Rasul Allah SAW, diceritakan kisah pembinaan semula Ka'abah oleh kabilah - kabilah Mekah berikutan banjir besar melanda keatas Ka'abah yang telah memusnahkan sebahagian struktur nya. Ketika itu, Hajarul Aswad telah dialihkan sementara bagi memberi laluan kepada pembinaan semula Ka'abah. Setelah pembinaan semula siap, kabilah - kabilah Mekah bertelingkah sesama sendiri mengenai kabilah mana yang lebih berhak untuk meletakkan kembali ketempat asalnya didalam Ka'abah.

Kemudian nya, mereka mengambil keputusan untuk menunggu sesiapa sahaja yang akan memasuki kawasan Ka'abah selepas itu, akan diminta membuat keputusan berkenaan perbalahan mereka. Dengan kehendak Allah jualah, lelaki yang memasuki itu adalah Muhammad bin Abdullah. Usia beliau ketika itu baru mencecah 35 tahun, iaitu 5 tahun sebelum beliau menerima wahyu keRasulan. Dengan kebijaksanaan baginda , baginda  meminta disediakan sehelai kain lalu meletakkan Hajarul Aswad ditengah - tengah kain tersebut. Setiap ketua daripada setiap kabilah Mekah itu diminta untuk bersama memegang tepian kain tersebut lalu mengangkatnya. 

Akhirnya Muhammad SAW sendiri yang meletakkan kembali Hajarul Aswad ketempat yang sepatutnya sedia ada, sambil memberikan kepuasan hati setiap kabilah Mekah atas kehormatan yang mereka terima secara adil. Begitulah asalnya bagaimana Muhammad bin Abdullah mendapat gelaran "Al-Amin" atau "Orang Yang Dipercayai" dikalangan masyarakat Arab.
Stesen Angkasa Antarabangsa

**Stesen Angkasa Antarabangsa** (, *ISS*, , ) ialah sebuah stesen kemudahan penyelidikan antarabangsa yang sekarang ini masih lagi dipasang di dalam orbit rendah bumi. Stesen Angkasa Antarabangsa berada pada ketinggian 360 km dari permukaan bumi. Stesen ini mengorbit(mengelilingi) Bumi setiap 92 minit dengan kelajuan  km/j Dalam sehari, Stesen Angkasa Antarabangsa mengelilingi Bumi lebih kurang  orbit.

Stesen ini telah dilancarkan pada 20 November 1998. Seramai tiga orang angkasawan bertugas di stesen ini pada satu-satu masa. Angkasawan yang akan dihantar ke angkasa lepas harus menjalani latihan di ISS terlebih dahulu.

Stesen Angkasa Antarabangsa dibina dari gabungan kepakaran, teknologi, dan kos beberapa agensi angkasa dunia seperti Amerika Syarikat, Rusia, China, Jepun, Kanada, dan Eropah.

Stesen Angkasa Antarabangsa boleh memuatkan tiga orang angkasawan. Buat masa ini, angkasawan yang bertugas di ISS ialah daripada Amerika Syarikat dan Rusia..

Fungsi Stesesn Angkasa Antarabangsa adalah untuk menjalankan uji kaji serta penyelidikan dalam angkasa lepas serta memantau angkasa lepas.

## Sejarah
Selepas Perang Dingin, Amerika Syarikat telah bersetuju membina satu stesen angkasa dengan pihak Eropah, Rusia, Jepun dan Kanada. Stesen ini menggabungkan Stesen Angkasa *Freedom* (Amerika Syarikat), Mir-2 (Rusia) dan *Columbus* (Eropah). Namun, pembinaan stesen angkasa ini sering dilambatkan oleh kos yang semakin meningkat. Sehingga hari ini, bahagian-bahagian Stesen Angkasa Antarabangsa masih dibina dan dipasang oleh angkasawan-angkasawan Amerika Syarikat, Rusia dan pihak lain setiap tahun. Pembinaan stesen ini dijangka akan disiapkan pada tahun 2010.

## Pembinaan

Bahan-bahan pembinaan dihantar ke stesen lalu dipasang oleh angkasawan-angkasawan. Bahan ini dihantar oleh Kapal Angkasa Amerika Syarikat, kapal-kapal angkasa Soyuz dan *Progress* Rusia, dan lain-lain.

## Rujukan
Justin Gatlin

**Justin Gatlin** (lahir 10 Februari 1982) adalah seorang atlet lari pecut Amerika Syarikat. Dia merupakan pemenang pingat emas Olimpik acara pecut 100 meter, dengan rekod peribadi 9.77 saat. Pada masa ini dia sedang menjalankan penggantungan empat tahun kerana didapati positif dalam ujian dadah.

## Biografi
Justin Gatlin dilahirkan di Brooklyn, New York. Dia belajar di Sekolah Tinggi Woodham di Pensacola, Florida. Pada musim luruh tahun 2000, Gatlin tiba di Universiti Tennessee sebagai seorang mahasiswa.

## Rujukan

## Pautan luar

* Justin Gatlin profile at All-Athletics.com
* BBC report of Gatlin's World Championship win
* Michael Johnson on Justin Gatlin
* United States Olympic team biography of Justin Gatlin 
* BBC: ''Gatlin denied outright 100 m mark''
Balige

**Balige** ialah ibu kota Kabupaten Toba Samosir, Sumatera Utara. Kecamatan ini terletak di pinggir Danau Toba.
Tapanuli

**Tapanuli** merupakan sebutan/panggilan untuk daerah-daerah yang berada dipesisir pantai barat wilayah Sumatera Utara yang perkataannya berasal daripada "Tapian Nauli" yang bermaksud pemandian yang elok, bersempadan dengan Dataran Aceh Tenggara, Danau Toba dan pegunungan Bukit Barisan bahagian tengah yang dengan itu yang memisahkan Tapanuli dengan pesisir timur wilayah Sumatera Utara yang sering disebut sebagai **[[Sumatera Timur]]** atau daerah **Melayu Deli**.

Tapanuli mempunyai nombor polisi kenderaan (BB) yang berbeza daripada daerah lain di Sumatera Utara (BK)(Terutama dengan daerah Sumatra Timur).
Divisi (botani)

Dalam botani, **divisi**, berasal dari bahasa Inggeris; *division* yang beerti pembahagian. Biasanya istilah ini dipakai dalam ilmu bahasa perbandingan atau dalam ilmu biologi dalam menghuraikan atau mengelaskan hubungan 'keluarga' antara jenis atau bahasa.

Pengelasan piawaian taksonomi dari paling umum kepada paling khusus adalah:
*Domain
*Alam
*Filum (haiwan); **Divisi** (tumbuhan)
**Subfilum; Subdivisi
**Superkelas
*Kelas
*Susunan
**Sub-susunan
**SuperFamili
*Famili
**Sub-famili
*Genus
**Subgenus
*Spesies
**Subspesies
**Pelbagai (tumbuhan sahaja)

Istilah divisi biasanya digunakan untuk tumbuhan, manakala filum digunakan untuk haiwan.

Divisi yang utama ialah:
* Bryophyta (lumut)
* Filicophyta (paku pakis)
* Equisetophyta 
* Cycadophyta
* Ginkgophyta (ginkgo)
* Pinophyta (konifer)
* Gnetophyta
* Magnoliophyta (angiosperma)
Dhab

**Dhab** ( *ḍab*) atau nama saintifik ia ***Uromastyx aegyptia*** merupakan sejenis biawak yang terdapat di padang pasir. Dari segi sains ia dikelaskan sebagai dalam keluarga cicak.

## Taburan dan habitat
*U. aegyptia* boleh didapati serata Timur Tengah termasuk Mesir, Libya dan Palestin.

Ia sering duduk di kawasan kering dan berbatu.

## Ciri fizikal
Biawak ini memiliki tubuh mirip biawak air dengan kulit bersisik tebal. Panjang tubuhnya antara 38 cm sampai 99 cm atau lebih. Kulitnya tebal dan berwarna cokelat pasir.

Ekornya tebal dan dihiasi oleh benjolan keras; benjolan tersebut mungkin digunakan untuk mempertahankan diri ketika diserang.

## Tabiat
Ia menghabiskan banyak masanya dalam lubang digali. Ia sangat pemalu dan menyembunyikan dirinya atau dicelah-celah batuan yang selamat untuk berlindung.

### Pemakanan
Dhab adalah herbivor.

## Hubungan dengan manusia
Biawak ini halal dimakan oleh orang Islam dan dikatakan merupakan sejenis ubat perangsang tenaga batin tradisional. Bagaimanapun tiada kajian saintifik pernah dilakukan mengenainya. Orang Arab Badwi biasa memakannya dan mereka menunjukkan cara untuk menyembelihnya http://www.moudir.com/vb/showthread.php?s=&threadid=54457 .

## Rujukan

## Pautan luar
* http://hadith.al-islam.com/bayan/Display.asp?Lang=mal&ID=1128
* http://www.birdsoman.com/SpinytailedLizard.htm 
* http://www.moudir.com/vb/showthread.php?s=&threadid=54457 
* http://encyclopedia.thefreedictionary.com/Uromastyx
Jemput-jemput pisang

**Jemput-jemput pisang** atau juga dikenali sebagai *cucur pisang*  atau *cekodok pisang* merujuk kepada campuran pisang dan gandum yang digoreng dalam minyak masak. Pada umumnya ia digolongkan dalam kuih jenis kuih jemput-jemput.

## Resepi
### Bahan-bahan
# 30 gm gula
# 60 gm tepung gandum(diayak)
# 4 biji pisang emas yang besar 
# Sedikit garam 
# ¼ sudu teh serbuk penaik
# ½ kuali minyak untuk menggoreng

### Cara penyediaan
Kupas dan lecek pisang dalam mangkuk adunan. Campurkan gula dan tepung gandum dan kacau rata-rata. 

### Untuk menggoreng
Panaskan anggaran 1/2 kuali minyak. Ronyokkan sehelai kertas serap minyak dan bentangkan diatas pinggan. 

Cedok adunan dengan sudu basah dan masukkan ke dalam minyak yang panas dengan menggunakan sudu basah yang lain untuk membulatnya. Goreng hingga kuning, sambil membalik-baliknya perlahan-lahan dengan belakang sudip berlubang bagi menjadikan jemput pisang berbentuk bulat. Tuskan hingga kering dan hidangkan dalam pinggan kuih.
Telur pindang

**Telur pindang** () adalah makanan tradisi Melayu Johor yang terhasil dari perebusan telur dengan sebatian rempah bersama 7 jenis daun yang boleh didapatkan dalam persekitaran tropika. Pembuatan telur pindang memakan masa selama 3 hingga 4 hari bagi mendapatkan warna, aroma dan rasa yang khas.  Dulu kala, telur pindang biasa  dijadikan hadiah kepada hadirin di majlis kenduri kahwin, namun hari ini, telur pindang Midah di dapati di mana-mana pada bila-bila masa setelah ia dikomersilkan dan dijual di pasar dan kedai makan terutama di Johor.

## Asal Usul
Tidak pasti sejarah yang jelas tentang hidangan tradisional ini.

## Penyediaan
Telur ayam merupakan jenis telur yang lazim digunakan, namun ada juga resipi telur pindang yang menggunakan telur itik seperti di Jogjakarta.

Telur mentah yang sudah dibersihkan direbus dengan daun herba rempah ratus dan daun-daun tertentu untuk seberapa waktu yang lama, biasanya dalam 3 hari atau sehingga seminggu. Kandungan kimia tanin dalam air rebusan ini menyebabkan protein di permukaan telur terdenaturasi  atau menggumpal sehingga semua liang dalam telur tertutup melindungi isi telur yang dimasak daripada sebarang unsur yang mampu merosakkan, kandungan tannin ini juga memberikan warna gelap keperangan cangkerang dan isi telur yang tersendiri. Masa merebus bergantung kepada resipi, namun biasanya melibatkan masa panjang (sehingga beberapa hari). Katekin turut mengikat dengan albumin (protein) telur sehingga menyebabkannya gumpalan dapat memanjangkan hayat telur hingga satu bulan.

Disebabkan rasanya yang unik dan berempah, serta proses masakannya yang agak rumit, telur pindang bukan menjadi menu bagi makanan harian. Telur ini dibuat lebih untuk hari-hari keraian serta untuk kenduri kahwin. Biasanya telur ini akan diberikan sebagai hadiah tradisi di kenduri kahwin orang Melayu Johor kepada tetamu. Satu lagi kelebihannya ialah telur pindang ini boleh tahan lama untuk dimakan, dan tidak basi sehingga 2 minggu.

### Rempah-rempah utama
Berikut adalah beberapa herba, rempah dan jenis-jenis daun yang digunakan untuk merebus telur pindang.

## Rujukan

## Pautan luar
*  'Telur Pindang' And `Telur Merah' In Malay Weddings
Gas sarin

**Gas Sarin** merupakan bahan kimia untuk peperangan buatan manusia yang dikelaskan sebagai agen saraf. Agen saraf merupakan bahan kimia yang paling beracun dan cepat bertindak diantara bahan kimia yang digunakan dalam peperangan kimia. 

Sarin menyerupai racun serangga yang dikenali sebagai racun serangga "organophosphate" dari segi cara sarin bertindak dan kesan racunnya; bagaimanapun agen saraf adalah lebih beracun daripada racun serangga. 

Sarin pada mulanya dimajukan sebagai racun serangga di Jerman pada 1938.

## Pautan luar
*  Laman mengenai gas sarin.
Biawak

**Biawak** () merupakan sejenis reptilia dalam genus ***Varanus***, satu-satunya genus yang masih wujud dalam keluarga Varanidae. Kira-kira 80 spesies diterima dalam genus ini; spesies-spesies ini ditemukan di Afrika, Asia, dan Oceania.
 
Ia berdarah sejuk dan membiak secara bertelur.

Terdapat beberapa jenis biawak, antaranya adalah:-
* Biawak air
* Biawak kudung
* Biawak serunai

## Penamaan
Perkataan *biawak* dijejak daripada akar bahasa Proto-Austronesia **bayawak* yang sama maksudnya. Kata-kata seasal daripada akar ini termasuk *bayáwak* dalam bahasa Tagalog dan *bayak*  dalam bahasa Iban.

### Taksonomi
Nama genus *Varanus* meminjam daripada  *waral* [bahasa piawai] /  *warar* [bahasa basahan] /  *waran* [bahasa basahan], daripada akar bahasa Semitik *ouran*, *waran*, *warar* atau * waral* yang bermaksud "makhluk biawak".

## Ciri-ciri
Biawak ialah haiwan yang unik di mana bentuk badannya relatif tidak berubah-ubah tetapi mempunyai julat saiz yang sangat luas. Ciri yang lebih halus seperti bentuk tengkorak dan kaki berbeza-beza dan berkait kuat kepada ekologi setiap spesies biawak.

## Tabiat
### Pemakanan
Kebanyakan spesies biawak karnivor hampir sepenuhnya, memangsakan serangga, krustasea, araknid, miriapod, moluska, ikan, amfibia, reptilia, burung dan mamalia. Kebanyakan spesies memakan invertebrata pada usia muda dan memakan vertebrata apabila dewasa.

Spesies-spesies biawak pokok *[[Varanus bitatawa]]*, *[[Varanus mabitang]]* dan *[[Varanus olivaceus]]* dari Filipina memakan buah-buahan.

## Rujukan

## Pautan luar

* Gambar pelbagai spesies biawak yang cantik.
Cara berlauk

**Kuih cara berlauk** merupakan sejenis kuih tradisional  yang dibuat daripada tepung gandum dengan inti daging. Cara membuatnya mencerupai kuih cara tetapi terdapat tambahan inti/lauk daging di atasnya.

Tambahan daging dan rempah menjadikannya agak pedas tetapi enak dimakan. Bagaimanapun inti daging pada bahagian atas ini menjadikannya tidak tahan lama dan perlu dimakan pada hari yang sama. Kuih cara berlauk tidak tahan disimpan pada suhu bilik, dan hanya tahan 2 hari dengan disimpan dalam peti sejuk.

## Asal

Negeri-negeri Pantai Timur, tapi banyak ditemui di Negeri Kelantan. Boleh dibeli di pasar Malam yang berdekatan di negeri itu.
## Nama

Kuih cara berlauk digelar sedemikian kerana ia menyamai kuih cara tetapi mempunyai inti daging / lauk.

## Penyebaran

Kuih cara berlauk banyak dibuat dan dijual di Malaysia. Ia biasanya banyak dijual secara harian dan tidak perlu ditempah lebih awal. 

## Dalam budaya popular

Kuih cara berlauk amat digemari sebagai juadah minum petang.

## Lihat juga
# Kuih cara

## Rujukan

## Pautan luar
*
VX (agen saraf)

**Gas VX** merupakan salah satu agen saraf yang paling terkenal dan toksik dalam agen saraf siri-V. Agen saraf merupakan bahan kimia yang paling beracun dan cepat bertindak di antara bahan kimia yang digunakan dalam peperangan kimia. Nama kimia gas VX ialah O-ethyl-S-[2(diisopropylamino)ethyl] methylphosphonothiolate dan formula molekulnya ialah C11H26NO2PS.

VX menyerupai racun serangga yang dikenali sebagai racun serangga "organofosfat" dalam cara VX bertindak dan kesan racunnya; bagaimanapun agen saraf adalah lebih beracun daripada racun serangga. 

## Sifat fizikal
VX mempunyai berat molekul rendah (FW 267) serta bercirikan cecair di bawah persekitaran terkawal serta bersuhu biasa dan tropikal pada kebanyakan masa (m.p. sekitar −51 °C), dengan ketumpatan yang lebih kurang sama dengan air. Agen ini bersifat hidrofobik—dengan pemekalian (*partitioning*) sebanyak 100 kali ganda daripada air menjadi oktanol, —serta mempunyai takat didih tinggi (sekitar 300 °C). Sifat fizikalnyya yang berkelikatan rendah dan meruap dengan rendah menjadikannya tidak mudah terjejas daripada unsur-unsur luar.

VX tidak mempunyai sebarang bau mahupun rasa, dan ia boleh disebarkan dalam bentuk cecair melalui aerosol atau dalam bentuk serbuk yang dicampur dengan tanah liat atau talkum sebagai bahan pemekat.

## Toksikologi
VX ialah "agen saraf yang begitu toksik", di mana dos maut yang berpotensi daripada agen ini adalah sedikit tinggi daripada sebarang kesan yang dibawa secara langsungnya. Malah, kesan yang dibawa daripada pendedahan kepada dos ini begitu mendadak sehingga tidak ada masa yang secukupnya untuk memberi rawatan menangkis racun ini..
Dos maut median (LD50)—dos pendedahan yang diperlukan untuk membunuh sejumlah separuh populasi yang diuji—yang dianggarkan untuk  manusia lelaki sekitar 70 kg melalui pendedahan dengan kulit dilaporkan sebanyak , manakala masa kepekatan maut (LCt50) (yang menyukat kepekatan wap per masa pendedahan) agen tersebut ialah sekiar 30–50 mg·min/m3.

## Rujukan

## Pautan luar
*  Laman mengenai gas beracun VX.
* Questions and Answers for VX 
* CDC Facts About VX
Risin

**Risin** merupakan racun yang diperbuat daripada sisa pemprosesan kacang jarak. Ia adalah sejenis protein beracun yang wujud secara semula jadi dan yang dipanggil lektin.

Asid risinoleik merupakan asid yang terdapat dalam biji jarak dan boleh diasingkan melalui proses hidrolisis.

Berdasarkan berat, risin dianggarkan 6,000 kali ganda lebih beracun daripada sianida dan 12,000 kali ganda lebih berbisa daripada racun ular orok-orok. Selain itu, terdapat racun abrin, racun lektin daripada kacang kastor, yang terdapat dari biji tasbih (*[[Abrus precatorius]]*), pokok tropika menjalar dalam famili Fabaceae. 

## Rujukan


## Pautan luar
*  Laman mengenai racun risin.
Serangan Umum 1 Mac

**Serangan Umum 1 Mac** terhadap Kota Yogyakarta dipimpin oleh Leftenan Kolonel Suharto pada tahun 1949 dengan tujuan untuk mematahkan semangat tentera Belanda serta membuktikan kepada dunia bahawa Tentera Nasional Indonesia (TNI) masih mempunyai kekuatan untuk mengadakan perlawanan.

Lebih kurang sebulan selepas Serangan Tentera Belanda II yang dilancarkan pada bulan Disember 1949, TNI menguruskan strategi untuk tindakan balas terhadap tentara Belanda dan bermula memutuskan perkhidmatan telefon, merosakkan landasan kereta api, menyerang konvoi Belanda, serta tindakan sabotaj yang lain.

Belanda terpaksa menambahkan kubu-kubu disepanjang jalan raya besar yang menghubungkan bandar-bandar yang telah diduduki. Hal ini bererti bahawa kekuatan angkatan tentera Belanda tersebar pada kubu-kubu kecil di seluruh daerah republik yang kini merupakan medan gerila. Dalam keadaan itu, TNI menyerang Kota Yogyakarta, (ibu negara Indonesia ketika itu pada lebih kurang 6.00 pagi, 1 Mac 1949 di bawah pimpinan Leftenan Kolonel Suharto, Komander Briged 10 daerah Wehrkreise III, selepas mendapat persetujuan daripada Sri Sultan Hamengkubuwono IX, Ketua Daerah Khas Yogyakarta. 

Kubu komando ditempatkan di desa Muto. Pada malam sebelum serangan umum itu, TNI telah merangkak mendekati Kota Yogyakarta dan dengan jumlah yang kecil, bermula menyeludup masuk ke dalam bandar raya. Pada sekitar pukul 6.00 pagi, sewaktu siren dibunyikan, serangan kilat  dilancarkan. Dalam penyerangan ini:
* sektor utara dipimpin oleh Datuk Bandar Kusno; 
* sektor selatan dan timur dipimpin oleh Datuk Bandarr Sardjono;
* sektor barat dipimpin oleh Ventje Sumual;
* sektor kota sendiri dipimpin oleh Leftenan Amir Murtono dan Leftenan Masduki; dan
* kawasan antara sektor barat sehingga lingkungan Malioboro dipimpin oleh Leftenan Kolonel Suharto.

TNI berhasil menduduki Kota Yogyakarta selepas enam jam. Tepat pada pukul 12.00 tengah hari, sebagaimana yang telah ditentukan, semula pasukan TNI mengundurkan diri.

## Pautan luar
* Adakah Leftenan Kolonel Suharto merupakan Perancang "Serangan Umum 1-3-1949" yang sebenarnya?
Lukisan digital

**Lukisan digital** merupakan sejenis bentuk seni baru yang mempergunakan teknik lukisan tradisional, seperti cat air, cat minyak, impasto, dan sebagainya untuk pelukisan digital melalui komputer, perisian, serta tablet pendigitan, dan stilus. Lukisan digital berbeza daripada seni digital yang lain serta seni komputer terjana, khususnya kerana ia tidak memerlukan paparan komputer untuk mendapat lukisan realistik daripada suatu model. Seorang artis digital hanya perlu menggunakan teknik lukisan untuk mencipta lukisan digital secara langsung dalam komputer.

Perbezaan utama antara lukisan digital dan lukisan tradisional ialah prosesnya yang tidak linear. Seorang artis sering boleh menyusun lukisannya dalam bentuk lapisan yang dapat disunting secara berasingan. Keupayaan untuk menghapuskan coretan dan memberus semula juga membebaskan artis daripada proses linear. Bagaimanapun, seorang pelukis digital harus menggunakan banyak atau kesemua teknik dan kajian pelukis tradisional. 

Artis digital mempunyai banyak alat yang tidak boleh didapati oleh pelukis tradisional. Sesetengah daripada ini termasuk: 
* palet maya yang mengandungi berjuta-juta warna;
* kanvas atau media hampir semua saiz;
* keupayaan mengembalikan kesilapan yang telah dibuat;
* pemadaman; dan 
* pelbagai alat kesan 2D dan 3D. 
Tablet grafik membenarkan artis membuat gerakan tangan yang amat tepat seolah-olah pen yang sebenar pada permukaan lukisan.

Lukisan digital berkembang maju khususnya dalam seni pengeluaran, dan banyaknya telah digunakan dalam reka bentuk konsepsi untuk filem, televisyen, dan permainan video. Terdapatnya juga pelbagai jenis lukisan digital, termasuk impresionisme, realisme, dan cat air.

Perisian pelukisan digital seperti Corel Painter, Studio Artist, Adobe Photoshop, Jasc Paint Shop Pro, ArtRage, dan openCanvas memberikan artis-artis digital suatu persekitaran yang sama dengan pelukis fizikal: kanvas, alat-alat lukisan, palet untuk mencampurkan warna, dan pilihan warna yang banyak. 

## Lihat juga
* Artis digital
* Fotografi digital
* Seni digital

## Pautan luar

*Galeri potret lukisan digit di komuniti deviantART
*Galeri seni digit bukan perdagangan, termasuk Sundance (1879 IV)
*Galeri lukisan digit daripada orang dewasa dan kanak-kanak
*CaliRezo
Mengumpat

**Mengumpat** adalah salah satu perbuatan tidak bermoral di mana seseorang memberitahu sesuatu keburukan atau aib kepada orang lain tanpa pengetahuan orang yang dimaksudkan itu.

## Balasan Orang-orang Yang Mengumpat
Tahukah anda apakah balasan yang disediakan ke atas orang yang  mengumpat. Lihat surah Al Hujurat ayat 12http://quran.al-islam.com/Targama/DispTargam.asp?nType=1&nSeg=0&l=arb&nSora=49&nAya=12&t=mal  bagaimana Allah melarang perbuatan mengumpat dan mengumpamakan mereka dengan memakan daging saudara mereka sendiri. Walaupun nama orang yang diumpat tidak disebut tetapi orang yang mendengar tahu pelakunya, ia juga dikira sebagai mengumpat.

## Mengumpat Orang Zalim
Bolehkah seseorang mengumpat orang-orang yang menzalimi orang lain.

Sila lihat dalam surah An Nisa 148http://quran.al-islam.com/Targama/DispTargam.asp?nType=1&nSeg=0&l=arb&nSora=4&nAya=148&t=mal  bagaimana Allah tidak menyukai ucapan buruk, (yang diucapkan) dengan terang kecuali oleh orang yang dianiaya. Iaitu kalau kita dizalimi kita boleh mengadukan hal itu kepada pihak yang bertanggungjawab walaupun kita pada zahirnya melakukan perbuatan mengumpat tetapi ia dibenarkan oleh Islam.

## Menjauhkan diri daripada mengumpat
Bagaimanakah caranya kita nak menjauhkan diri kita daripada perbuatan mengumpat jika sekiranya kita telah mengetahui betapa besarnya dosa dan balasan orang yang mengumpat.

Sila lihat surah Al Hujurat 12http://quran.al-islam.com/Targama/DispTargam.asp?nType=1&nSeg=0&l=arb&nSora=49&nAya=12&t=mal  bagaimana kalau seseorang itu tahu apabila dia mengumpat saudaranya maka seolah-olahnya dia sedang memakan daging saudaranya sendiri sudah tentu itu akan dapat menjauhkan dirinya daripada mengumpat.

## Perumpamaan Mengumpat
Perumpamaan mengumpat adalah sama seperti makan daging manusiahttp://quran.al-islam.com/Targama/DispTargam.asp?nType=1&nSeg=0&l=arb&nSora=49&nAya=12&t=mal .
Platycerium

***Platycerium*** ialah sebuah genus dengan sekitar 18 spesies paku pakis dalam keluarga polipod, Polypodiaceae. Pakis dalam genus ini dikenali umum sebagai **pakis tanduk rusa** atau **sakat tanduk rusa** disebabkan bentuk daunnya. Pakis tanduk rusa adalah jenis pakis yang menumpang di dahan pokok besar bagi mendapatkan cahaya matahari. Batangnya berupa rizom dengan sisik-sisik yang tebal, mendukung daun dwimorf. Daun pakis ini tebal dan berwarna hijau. Sorusnya menutupi hujung-hujung daun fertil, dan sporanya halus seperti serbuk.

Pakis tanduk rusa dapat digunakan untuk mengubati bengkak-bengkak pada anggota badan, iaitu daunnya dihaluskan bersama campuran "adus, pulasari" serta bawang merah, dan kemudian terus ditampalkan pada bahagian yang bengkak. 

Jenis interaksi bagi pakis tanduk rusa adalah sama seperti paku langsuyar iaitu komensalisme.

## Lihat juga
* Senarai pokok

## Pautan luar
* Pengelasan dan Ubat-ubatan Paku-Pakis di Semenanjung Malaysia oleh Goh Yew Boon